
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ


	2023-жылдын «21» ноябры
	№ 160
	                     Москва шаары





Евразия экономикалык комиссиясынын Коллегиясынын 
2015-жылдын 22-декабрындагы № 172 чечимине өзгөртүүлөрдү киргизүү жөнүндө

[bookmark: _GoBack]2014-жылдын 29-майындагы Евразия экономикалык бирлиги жөнүндө келишимдин 30-беренесине, Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун 
14-пунктуна (аталган Келишимге № 12 тиркеме), 2014-жылдын 
23-декабрындагы Евразия экономикалык бирлигинин алкагында дары каражаттарын жүгүртүүнүн бирдиктүү принциптери жана эрежелери жөнүндө макулдашуунун 7-беренесинин 3-пунктуна жана Жогорку Евразия экономикалык кеңешинин 2014-жылдын 
23-декабрындагы № 98 чечими менен бекитилген Евразия экономикалык комиссиясынын Иш регламентинин № 2 тиркемесинин 26-пунктуна ылайык Евразия экономикалык комиссиянын Коллегиясы чечти:
1. Евразия экономикалык комиссиясынын Коллегиясынын 
2015-жылдын 22-декабрындагы № 172 «Дары формаларынын номенклатурасын бекитүү жөнүндө» чечимине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 
30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын төрагасы
	
М. Мясникович

	ТИРКЕМЕ 
Евразия экономикалык комиссиясынын Коллегиясынын 
2023-жылдын 21-ноябрындагы 
№ 160 чечимине карата




Евразия экономикалык комиссиясынын Коллегиясынын 
2015-жылдын 22-декабрындагы № 172 чечимине киргизилүүчү
ӨЗГӨРТҮҮЛӨР
1. Преамбуладагы «2014-жылдын 29-майындагы» деген сөздөрдөн кийин «Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун 
14-пунктуна (аталган Келишимге № 12 тиркеме)» деген сөздөр менен толукталсын.
2. Көрсөтүлгөн Чечим менен бекитилген Дары формаларынын номенклатурасында:
1) текст боюнча «кийинкиге жылдырылган» деген сөздөрдөн кийин «(калтырылган)» деген сөздөр менен толукталсын;
2) таблицанын алдында төмөнкүдөй мазмундагы I бөлүмдүн аталышы менен толукталсын:
«I. Медициналык колдонуу үчүн дары препараттарынын дары формаларынын номенклатурасы»;
[bookmark: _Hlk161910801]3) 3.8-позициядагы «түздөн-түз» деген сөз алып салынсын;
4) 8-позициядагы «таасир этүүчү заттардын» деген сөздөр «активдүү фармацевттик субстанциялардын» деген сөздөр менен алмаштырылсын;
5) 10-позициядагы «аралаштырылгандан (эриткенден)» деген сөздөр «эриткенден» деген сөз менен алмаштырылсын;
6) 13-позициядагы «суюк же жумшак дары формаларын» деген сөздөр «суюк же жумшак консистенциядагы дары каражаттарынын» деген сөз менен алмаштырылсын;
7) 18-позициядагы «20» деген сан «25» деген сан алмаштырылсын;
8) 19-позиция төмөнкүдөй редакцияда баяндалсын:

	«19.
	Дары көбүк 
	
	тассир этүүчү жана көмөкчү (анын ичинде сырткы активдүү) заттардын эритиндиси же эмульсиясы болгон дары формасы, алар суюк, кээде катуу фазалардагы газдын дисперсиясы түрүндө камтылганды бошотууну камсыз кылуучу клапандык-чачуучу тутум менен жабдылган аба кирбеген таңгактагы пропелленттин басымы астында болот»;


9) 20-позиция төмөнкүдөй редакцияда баяндалсын:
	«20.
	Дары чаптагыч
	
	негиздин жабыштырылган жаздыкчасынан турган, бир же бир нече таасир этүүчү заттарды камтыган жана териге же былжыр чел кабыкчаларга жабышып калуу жөндөмүнө ээ болгон, сырткы же белгилүү бир жерге колдонуу үчүн арналган дары формасы»;


10) 20.3-позиция алып салынсын;
11) төмөнкүдөй мазмундагы 201-позиция менен толукталсын:
	«201.
	Трансдермалдык чаптагыч
	
	матрицанын же резервуардын жабыштырылган жаздыкчасынан турган, жабыркабаган тери аркылуу пассивдүү диффузия жолу менен таасир этүүчү затты кан айлануу тутумуна контролдоп жеткирүү үчүн арналган сырткы колдонуу үчүн арналган дары формасы»;


12) 23.32-позициядагы «түздөн-түз» деген сөз алып салынсын;
13)  24-позициясынын төртүнчү графасы «, ичке кабыл алуу үчүн арналган» деген сөздөр менен толукталсын;
14) 24.1-позиция алып салынсын;
15) 25-позиция төмөнкүдөй редакцияда баяндалсын:
	«25.
	Терапевттик  
тутум 
	
	таасир этүүчү затты, эреже катары, убакыттын узак мезгилинин ичинде жеткирүүнүн жана өзүнө тиешелүү бошонуунун тутуму болгон дары формасы. «Терапевттик тутум» термини башка терминдер колдонулбаган учурларда гана колдонулушу мүмкүн»;



[bookmark: _Hlk161911454]16) 28.14-позициядагы «түздөн-түз» деген сөз алып салынсын;
17) 30-позициядагы «таасир этүүчү зат» деген сөздөр «активдүү фармацевттик субстанция (субстанциялар) менен» деген сөздөр менен алмаштырылсын;
18) 33.1-позиция төмөнкүдөй редакцияда баяндалсын:
	«33.1.
	дары губкасы
	
	активдүү фармацевттик субстанция (субстанциялар) сиңирилген же аларга көмөкчү заттар кошулган же кошулбаган сыртка же жергиликтүү колдонуу үчүн арналган көпшөк сиңиргич материал болгон дары формасы»;


19) 33.5-позициянын төртүнчү графадасындагы «куюу» деген сөздөн кийин «же пресстөө» деген сөз менен толукталсын;
20) 33.7-позиция төмөнкүдөй редакцияда баяндалсын:
	«33.7.
	дары тактачалары
	
	жабыркаган жерди жабуу жана убакыттын узак мезгилинин ичинде белгилүү бир жерге таасир этүү үчүн арналган негизден жана анда бир калыпта бөлүштүрүлгөн активдүү фармацевттик субстанциядан (субстанциялардан) турган, белгилүү бир өлчөмдөгү тактача болгон катуу дары формасы»;


21) 33.10-позиция төмөнкүдөй редакцияда баяндалсын:
	«33.10.
	дары салфеткалары
	
	жабыркаган жерге жабуу үчүн арналган, убакыттын узак мезгилинин ичинде белгилүү бир жерге таасир этүү максатында бир же бир нече таасир этүүчү затты камтыган салфетка түрүндөгү материал болгон катуу дары формасы»;


22) төмөнкүдөй мазмундагы 33.10.1-позиция менен толукталсын:
	«33.10.1.
	Соруп алуучу 
(биологиялык керектен чыгаруучу) дары салфеткалары
	
	биологиялык керектен чыгаруучу материалдардын негизинде чыгарылган дары салфеткалары»;


23) таблицадан кийин төмөнкүдөй мазмундагы II бөлүм менен толукталсын:

«II. Ветеринардык дары-дармектердин дары формаларынын номенклатурасы

		№
	Дары формаларынын аталышы
	Аныктама

	
	толук
	кыскартылган
	

	1.
	Ветеринардык газ 
	кадимки атмосфералык басымда жана бөлмө температурасында газ түрүндөгү ар кандай зат же заттардын аралашмасы болгон дары формасы

	1.1.
	криогендик ветеринардык газ
	
	101,3 кПа басымда жана 150°Сдан төмөн болгондо температурада суюлтулган ветеринардык газ


	1.2.
	кысылган ветеринардык газ
	
	минус 50°С температурада басым астында толтурулганда газ сымал абалын сактап калуучу ветеринардык газ

	1.3.
	суюлтулган ветеринардык газ
	
	минус 50°С температурада басым астында толтурууда эки фазалуу абалда болгон (суюктуктан жогорку газ) ветеринардык газ

	2.
	гель
	
	атайын заттарды пайдаланып гель түзүү жолу менен алынган коллоиддик дисперсия түрүндөгү жумшак дары формасы

	2.1.
	жатынга колдонуу үчүн гель 
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) салуу үчүн арналган гель

	2.2.
	интрацистерналдык колдонуу үчүн гель
	
	стерилденген, белгилүү бир жерге таасир этүү максатында үрп каналы аркылуу сүт бездерине киргизүү үчүн арналган гель

	3. 
	Крем
	
	суу/суюк май (с/м) тибиндеги липофилдик жана суюк май/суу (с/м) тибиндеги гидрофилдик фазалардан же көптөгөн эмульсиядан турган көп фазалуу тутум түрүндөгү жумшак дары формасы

	3.1.
	жатынга колдонуу үчүн крем
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) салуу үчүн арналган крем

	3.2.
	интрацистерналдык киргизүү үчүн крем
	
	стерилденген, белгилүү бир жерге таасир этүү максатында үрп каналы аркылуу сүт бездерине киргизүү үчүн арналган крем

	4.
	Концентрат
	
	талап кылынган аралашмагага чейин тиешелүү эриткичте аралаштырылгандан (эриткенден) кийин колдонуу үчүн арналган суюк дары формасы

	4.1
	жатынга киргизүүгө суспензия даярдоо үчүн концентрат
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) киргизүүгө суспензия даярдоо үчүн арналган концентрат

	5.
	Сыйпама май
	
	катуу же суюк таасир этүүчү заттар эритилген же дисперсияланган бир фазалуу негизден турган жумшак дары формасы

	5.1.
	жатынга колдонуу үчүн сыйпама май
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) киргизүүгө суспензия даярдоо үчүн арналган концентрат

	5.2.
	интрацистерналдык колдонуу үчүн сыйпама май
	
	стерилденген, белгилүү бир жерге таасир этүү максатында үрп каналы аркылуу сүт бездерине киргизүү үчүн арналган крем

	6.
	Таякчалар
	
	дене температурасында эрий турган организмдин табигый же оорудан келип чыккан тешиктерине киргизүү үчүн арналган конус же цилиндр формасындагы катуу дары формасы

	6.1
	ички жатын таякчалары
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) киргизүү үчүн арналган таякчалар

	7.
	Порошок
	
	эшилип түшүү касиетине ээ болгон дисперсттүүлүгү ар кандай даражадагы өзүнчө кургак бөлүкчөлөрдөн турган катуу дары формасы

	7.1.
	жатындын ичине киргизүүгө суспензия даярдоо үчүн порошок
	
	белгилүү бир жерге таасир этүү максатында жатынга (мойнуна, көңдөйүнө же түбүнө) киргизүүгө арналган суспензия даярдоо үчүн порошок

	8.
	Эритме
	
	гомогендик дисперсттик тутумдардын түзүлүшү менен тиешелүү эриткичте же өз ара аралашуучу эриткичтердин аралашмасында катуу, суюк же газ сымал заттарды эритүү жолу менен алынуучу суюк дары формасы


	8.1.
	интрацистерналдык киргизүү үчүн эритме 
	
	стерилденген, белгилүү бир жерге таасир этүү максатында үрп каналы аркылуу сүт бездерине киргизүү үчүн арналган эритме

	9.
	терапевттик 
тутум
	
	таасир этүүчү затты, эреже катары, убакыттын узак мезгилинин ичинде жеткирүүнүн жана өзүнө тиешелүү бошонуунун тутуму болгон дары формасы. «Терапевттик тутум» термини башка терминдер колдонулбаган учурларда гана пайдаланылышы мүмкүн.


	9.1.
	тышкы ветеринардык колдонуу үчүн терапевттик тутум 
	
	дене көңдөйүнө киргизүү үчүн арналган жана белгилүү бир убакыт аралыгында терапевттик таасир берген убакыттын белгилүү бир мезгилинин ичинде таасир этүүчү затты жеткирүүнүн жана өзүнө тиешелүү бошонуунун тутуму болгон дары формасы


	9.2.
	белгилүү бир жерге колдонуу үчүн ветеринардык терапевттик тутум

	
	дене көңдөйүнө киргизүү үчүн арналган жана белгилүү бир убакыт аралыгында терапевттик таасир берген тутум

	9.3.
	интраруминалдык терапевттик тутум
	
	кепшөөчү жаныбарлардын жумуруна (кепшөөчүлөрдүн тогузкат жумуруна) киргизүү үчүн арналган белгилүү бир мезгилдин ичинде таасир этүүчү затты жеткирүүнүн жана өзүнө тиешелүү бошонуунун тутуму болгон дары формасы


	10. 
	Суппозиторийлер
	
	денеге киргизүү үчүн арналган жана дененин температурасында жибүүчү (эрүүчү, бөлүнүүчү) дозаланган катуу дары формасы


	10.1.
	ички жатын суппозиторийлер
	
	белгилүү бир жерге таасир этүү максатында түздөн-түз жаныбардын жатынына салуу үчүн арналган суппозиторийлер


	11.
	Суспензия
	
	суюк дисперсиялык чөйрөдө бөлүштүрүлгөн, 1 же бир нече катуу таасир этүүчү заттарды камтыган гетерогендик дисперсиялык тутум болгон суюк дары формасы

	11.1.
	жатындын ичине куюу үчүн суспензия
	
	белгилүү бир жерге таасир этүү максатында түздөн-түз жатынга (мойнуна, көңдөйүнө же түбүнө) куюу үчүн арналган суспензия

	11.2.
	интрацистерналдык куюу үчүн суспензия
	
	белгилүү бир жерге таасир этүү максатында үрп каналы аркылуу сүт бездерине куюу үчүн арналган, стерилденген суспензия

	12.
	Таблеткалар
	
	көмөкчү заттарды кошуу менен же кошпостон 1 же бир нече таасир этүүчү заттарды камтыган жана порошокторду же гранулдарды тыгыздоо жолу менен же башка туура келген ыкма менен алынуучу катуу дозаланган дары формасы

	12.1.
	жатындын ичине куюуга суспензияларды даярдоо үчүн таблеткалар
	
	белгилүү бир жерге таасир этүү максатында жатынга (мойнуна, көңдөйүнө же түбүнө) куюуга арналган суспензияларды даярдоо үчүн таблеткалар

	13.
	Эмульсия
	
	суюк дисперсиялык фазасы жана суюк дисперсиялык чөйрөсү бар гетерогендик диффузиялык дисперсиялык тутум болгон суюк дары формасы


	13.1.
	интрацистерналдык куюу үчүн эмульсия 
	
	белгилүү бир жерге таасир этүү максатында үрп каналы аркылуу сүт бездерине куюу үчүн арналган, стерилденген эмульсия

	14.
	Башка дары формалары
	
	

	14.1.
	кулак биркасы
	
	таасир этүүчү заттын айлана-чөйрөгө акырындап бошонууну камсыз кылган каттуу дозаланган дары формасы

	14.2.
	тырмак, туяк, туякчалар үчүн дары лагы
	
	учуп кетүүчү эриткичтер буулангандан кийин лак жабуусун алуу максатында тырмак тактачаларына тырмактын мүйүз бетине, туяктын же туякчанын мүйүз бетине сыйпоо үчүн арналган, таасир этүүчү заттардын суусуз эритмеси болгон суюк дары формасы

	14.3.
	митеге каршы каргы 
	
	жаныбардын денесине сырттан бекитүү үчүн арналган жана активдүү заттын жаныбардын териси же жүнү менен үзгүлтүксүз байланышын камсыз кылган катуу дозаланган дары формасы (лента),

	14.4.
	ветеринардык тактача
	
	аары уюгунун ичине орнотуу үчүн арналган таасир этүүчү зат (заттар) бир калыпта бөлүштүрүлгөн көпшөк негизден турган, белгилүү бир өлчөмдөгү тактача болгон катуу дары формасы

	
	
	
	

	14.5.
	ветеринардык шнур
	
	аары уюгунун ичине орнотуу үчүн арналган таасир этүүчү зат (заттар) бир калыпта бөлүштүрүлгөн негизден (шнурдан) турган катуу дары формасы»;






24)  «Түшүндүрмөлөр» бөлүмү төмөнкүдөй редакцияда баяндалсын:

«III. Түшүндүрмөлөр
Евразия экономикалык бирлигинин медициналык колдонуу үчүн дары препараттарын жана ветеринардык дары-дармектерди маркалоодо, медициналык колдонуу үчүн дары препараттарынын жана ветеринардык дары-дармектердин каттоо досьесин түзүүдө, медициналык колдонуу үчүн катталган дары каражаттарынын жана ветеринардык 
дары-дармектердин бирдиктүү реестрин түзүүдө колдонулган дары формаларынын аталыштарын жана медициналык колдонуу үчүн дары каражаттарын жана ветеринардык дары каражаттарын жүгүртүү чөйрөсүндөгү маалымат базаларын бирдейлештирүү максатында, ошондой эле Евразия экономикалык бирлигине мүчө мамлекеттердин фармакопеяларын шайкештештирүү максатында иштелип чыккан.
Дары формасынын аталышы бейтапка же жаныбардын ээсине, ошондой эле саламаттыкты сактоо адистерине же ветеринария тармагынын адистерине дары препараттарын колдонуу боюнча нускамаларда, расмий жана маалымдамалык басылмаларда, электрондук-маалыматтык издөө тутумдарында берилген медициналык колдонуу үчүн дары препараты жана ветеринардык дары препараты жөнүндө милдеттүү маалыматтын курамына кирет. Ал дары препаратын маркалоодо келтирилет жана ар кандай дары формаларында, бирок бир соода аталышында чыгарылуучу дары препараттарын айырмалоого мүмкүнчүлүк берет. Дары формасынын аталышы медициналык колдонуу үчүн дары препаратынын же ветеринардык дары препаратынын маркалоосунда көрсөтүлөт жана медициналык колдонуу үчүн дары препараттарын жана ар кандай дары формаларында, бирок бир соода аталышта чыгарылуучу ветеринардык дары-дармектерди дифференциялоого мүмкүндүк берет. Медициналык колдонуу үчүн дары препараты жана ветеринардык дары препараты жөнүндө милдеттүү маалыматтын бир бөлүгү катары дары формасы (негизинен анын аталышы) жөнүндө маалымат формасы болушунча стандартташтырылып, мазмуну боюнча түшүнүктүү болушу керек. Дары формаларынын аталыштары бирдейлештирилип, врачка же ветеринария жаатындагы адиске, ошондой эле бейтапка же жаныбардын ээсине түшүнүктүү болушу жана конкреттүү дары препаратынын касиеттери жана колдонуу чөйрөсү жөнүндө зарыл болгон минималдуу маалыматты берүүгө тийиш.
Ушул Номенклатуранын I жана II бөлүмдөрүн колдонуу максатында төмөнкүлөрдү билдирген түшүнүктөр колдонулат:
«дары формасы» – куюу жана колдонуу ыкмасына шайкеш келген жана зарыл натыйжага жетишүүнү камсыз кылган медициналык колдонуу үчүн дары дары препаратынын же ветеринардык дары препаратынын абалы;
«дары формасынын аталышы» – дары формасы жөнүндө 
бирден-бир түшүнүктү билдирген жана башка дары формаларынан айырмалап турган сөз же сөз айкаштары.
Дары формаларынын түрлөрүнүн аталыштарынын жыйындысы (тизмеги) алардын номенклатурасын түзөт.
Ушул Номенклатуранын I жана II бөлүмдөрү дары формаларынын аталыштарынын 2 түрүн камтыйт: толук жана кыска. Дары формасынын кыскача аталышы биринчи таңгакта маалыматтык талаа жетишсиз болгондо медициналык колдонуу үчүн дары препаратын жана ветеринардык дары препаратын маркалоодо көрсөтүү үчүн арналган, калган бардык учурларда дары формасынын толук аталышы колдонулат.
Дары формасынын аталышы өзүнө негизги элементти жана бир же бир нече кошумча элементтерди (белгилерди) камтыйт. Дары формаларынын аталыштарынын түзүмдүк элементтери 1-сүрөттө берилген.

Негизги элемент
Дары формасы
Куюу жолу (колдонуу ыкмасы)

Таасир этүүчү заттардын модификацияланган бошонуусунун тиби

Куюу жолу
Колдонууга даярдык
Башка кошумча белгилери


1-сүрөт.
Формалардын өз алдынча, салыштырмалуу бир түрдүү тобун билдирген жалпы термин дары формасынын аталышынын негизги элементи болуп саналат. Мындай терминдерге, мисалы, «таблеткалар», «капсулалар», «эритме», «сыйпама май» ж.б. кирет. 
Дары формасынын белгилүү мүнөздөмөсүн чагылдырган сөз же сөз айкашы дары формасынын аталышынын кошумча элементи (кошумча белгиси) болуп саналат.
Дары формаларынын аталыштары өзүнө дары формасынын касиеттерин мүнөздөөчү бир же бир нече кошумча элементтер камтышы мүмкүн. Мисалы, таасир этүүчү заттардын модификациялык бошонуусунун тиби («пролонгацияланган бошонуусу бар капсулалар»), колдонууга даярдык («ийне саюу үчүн эритмени даярдоо үчүн порошок»), куюу ыкмасы («ингаляциялар үчүн суюктук»), куюу жолу («булчуңга куюу үчүн эритме»), өндүрүү технологиясынын өзгөчөлүктөрү («чел кабыкча менен капталган таблеткалар»), дозага бөлүштүрүү («назалдык дозаланган спрей»), бейтаптардын курактык тобу («балдар үчүн ректалдык суппозиторийлер»), «жаш жаныбарлар үчүн ректалдык суппозиторийлер»), багытталышы же колдонуу тармагы («стоматологиялык паста», «интрацистерналдык куюу үчүн стерилденген крем»).
Дары формасынын аталышынын негизги элементи көрсөтүлгөндөн кийин дары формасын куюу жолу, андан кийин касиеттери жана технологиялык белгилери көрсөтүлөт. Мисалы, «пролонгацияланган бошонуусу бар ийне саюу үчүн суспензия», же «кабык менен капталган пролонгацияланган бошонуусу бар таблеткалар».
Дары формасынын аталышы негизги элементтен гана турушу мүмкүн. Бир катар учурларда негизги элемент кошумча элементтерди көрсөтпөстөн дары формасынын өз алдынча аталышы катары пайдаланылат. Мисалы, «таблеткалар» термини кошумча элементтерисиз жутууга арналган кадимки чыгарылуучу, капталбаган таблеткаларды билдирет (ооз көңдөйүнө салгандан кийин жутуу жолу менен колдонуу ыкмасы).
Дары формасынын аталышынын таралган кошумча элементи колдонууга даяр экендигинин белгиси болуп саналат. Бул элемент эгерде дары формасы дары препараты медициналык колдонуу үчүн чыгарылган же ветеринардык дары препараты (баштапкы формасы) түздөн-түз колдонулган дары формасынан (колдонуу формасынан) айырмаланган учурда колдонулат. Башкача айтканда, дары формасы бейтапка же жаныбарга түздөн-түз саюу үчүн жарактуу акыркы дары формасын алуу максатында керектөөчү, жаныбардын ээси, медициналык персонал же ветеринария тармагындагы адис тарабынан кошумча трансформацияны (мисалы, эритүү, суюлтуу, дисперсия) жүргүзүүнү талап кылат. Саярдан мурун өзгөртүүнү талап кылган дары формалары үчүн баштапкы форма менен колдонуу формасынын ортосундагы өз ара байланыш 2-сүрөттө келтирилген. 

Баштапкы форма (кан тамырга саюу үчүн эритме даярдоо үчүн порошок)
Кайра түзүү (эритүү)
Колдонуу формасы 
(кан тамырга саюу үчүн эритме)

2-сүрөт.
Куюунун алдында кайра түзүүнү талап кылган дары формалары үчүн аталышка кошумча элементтерди (зарыл болгондо) – куюу жолунун белгисин же колдонуу ыкмасын (колдонуу формасы үчүн) кошуу менен «даярдоо үчүн» сөз айкашы менен бириктирилген эки форманын (башкача айтканда негизги элементтердин) аталыштары кирет. Мисалы, «венага куюу үчүн эритме даярдоо үчүн лиофилизат», мында «лиофилизат» – түпкү форма, «эритме» – колдонуу формасы, «колдонуу үчүн» – колдонууга карата даярдыктын белгиси, «венага куюу үчүн»– куюу жолунун белгиси.
Айрым учурларда аталыштар колдонуу формасы, куюу жолунун белгилери жана «даярдоо үчүн» сөз айкашы көрсөтүлбөстөн пайдаланылат, мисалы, «ичүү үчүн эритме даярдоо үчүн таблеткалар» аталышынын ордуна «эрип кетүүчү таблеткалар» дары формасынын сунушталган аталышы болуп саналат.
Колдонууга карата даярдык жана куюу жолу сыяктуу кошумча элементтер суу кошулуп алынуучуларды (тундурмаларды же кайнатмаларды) даярдоо үчүн колдонулуучу өлчөнүп салынып коюлган дары өсүмдүк чийки заты (бүтүн, майдаланган, порошок) болгон дары препараттары үчүн пайдаланылбайт.
Түпкү форманын турпатынын абалы жана колдонуу формасы бирдей болгон учурларда (мисалы, эритме), бирок түздөн-түз колдонуунун алдында бейтап же медициналык кызматкер тарабынан түпкү форманы билдирген негизги элемент катары белгилүү бир аракеттерди (атап айтканда – суюлтууну) жүргүзүү зарыл болгон учурларда түпкү форманы билдирген негизги элемент катары «концентрат» термини пайдаланылат. Мисалы, эгерде түпкү форма венага куюунун алдында эритме болгон түпкү форма болсо, тиешелүү эриткичте эритүү зарыл (натыйжада, колдонуу формасы да эритме болот), дары формасынын сунушталган аталышы «венага куюу үчүн эритме даярдоого арналган концентрат» болуп саналат. Эгерде мындай дары формасы суюлтулгандан кийин, ошондой эле ансыз колдонулушу мүмкүн болсо «концентрат» термини пайдаланылбайт. Мисалы, эгерде эритме булчуңга эритүүсүз, ал эми эритилгенден кийин венага инфузиялык куюлса, дары формасынын сунушталган аталышы «булчуңга куюу жана инфузиялар үчүн эритме» болуп саналат.
Эгерде дары формасынын түпкү формасын колдонуу формасына кайра түзүлсө, колдонуу эки стадиялуу болуп саналып, «концентрат» термини арадагы форманы белгилөө үчүн колдонулат. Мисалы, эгерде лиофилизат адегенде эриткичтин чакан санында эритилүүгө тийиш болсо, андан кийин алынган эритме инфузиялык куюунун алдында эриткичтин чоң санында кошумча эритилүүгө тийиш, «инфузиялар үчүн эритме даярдоо үчүн концентрат даярдоо үчүн лиофилизат» дары формасынын сунушталуучу аталышы болуп саналат. Эгерде мындай дары формасы кошумча эритүүдөн кийин, ансыз да куюлушу мүмкүн болсо, «концентрат» термини пайдаланылбайт (башкача айтканда, «инфузиялар үчүн эритме даярдоо үчүн лиофилизат»).
Куюу жолунун же колдонуу ыкмасынын белгиси дары формаларынын аталыштарындагы кыйла көп пайдалануучу кошумча элемент болуп саналат. Айрым дары формалары үчүн куюу жолу аталышына киргизилбейт. Мисалы, ичүү үчүн арналган таблеткалар, капсулалар, гранулдар, дражелер, тундурмалар жана сироптор үчүн «ичүү үчүн» кошумча элементи жок, тиешелүүлүгүнө жараша «таблеткалар», «капсулалар», «гранулдар», дражелер», «тундурмалар» жана «сироптор» аталыштары пайдаланылат. Мына ошентип, бул аталыштар бир гана негизги элементтен турат жана оозго салгандан кийин жутуу үчүн арналган дары формаларын билдирет. Куюунун же колдонуунун башка жолдору менен ыкмаларында бул аталыштарга карата тиешелүү кошумча элементтер кошулат, мисалы, «кындык таблеткалар», «ректалдык капсулалар», «белгилүү бир жерге колдонуу үчүн тундурма», «соруп алуу үчүн гранулдар». Куюу жолунун же колдонуу ыкмасынын белгиси ушул Номенклатуранын I жана II бөлүмдөрүндө келтирилген айрым башка дары формалары үчүн да көрсөтүлбөйт (мисалы, шампунь, медициналык газ, өлчөнүп салынган дары өсүмдүк чийки заты болгон дары препараттары ж.б.). Көпчүлүк учурларда куюу жолунун же колдонуу ыкмасынын белгиси түрүндөгү кошумча элемент негизги элементке кошуп жазылат.
Эгерде дары формасы үчүн куюунун альтернативдүү жолдору же колдонуу ыкмалары каралса, анда аралаш аталыштар түзүлүп, анда куюу жолдору же колдонуу ыкмалары дары формасынын аталышынын кошумча элементтери катары алфавиттик тартипте саналып өтөт, мисалы, «көз жана кулак тамчылары», «кындык жана ректалдык суппозиторийлер», «венага жана булчуңга куюу үчүн эритме». Мүмкүн болуучу варианттардын ар түрдүүлүгүнөн улам мындай аралаш аталыштар ушул ушул Номенклатуранын I жана II бөлүмдөрүнө киргизилген жок.
Аралаш аталыштар мүмкүн болушунча кыска, бирок бейтапка, медициналык кызматкерге, фармацевтика тармагынын адисине, жаныбардын ээсине же ветеринария жаатындагы адиске зарыл маалымат берүү үчүн жетиштүү болууга тийиш. 
Бир дары препаратынын бир нече альтернативдүү куюу жолдору же колдонуу ыкмалары болушу мүмкүн экендигин эске алып, ашыкча узун аталыштарды пайдалануудан оолак болуу үчүн төмөнкү жалпылоолор киргизилген:
Сырткы колдонуу деп медициналык колдонуу үчүн дары препаратын же ветеринардык дары препаратын жабыр тартпаган жана (же) жабыр тарткан териге (анын ичинде жараатка жана (же) күйгөн териге) жана (же) чачка, жана (же) тырмакка, туякка жана туякчага сыйпоо сырткы колдонуу деп түшүнүлөт. «Сырткы колдонуу үчүн»термини колдонуунун мындай бир же бир нече ыкмалары үчүн арналган дары формалары үчүн пайдаланылат. «Тырмак үчүн лак» («сырткы колдонуу үчүн» жалпылоосун пайдалануунун ордуна сыйпоо айкындаштырылат) жана «шампунь» (термин колдонуу ыкмасын айкындаштырууну талап кылбайт) дары формаларынын аталышы буга кирбейт;
белгилүү бир жерге колдонуу деп дары препаратын былжыр чел кабыкка сыйпоо (анын ичинде көз, назалдык, ректалдык, кындык колдонуу, бүйлөгө, ооз көңдөйүнүн былжыр чел кабыгына ж.б. сыйпоо), ошондой эле тышкы угуу өткөөлүнө салуу түшүнүлөт. «Белгилүү бир жерге колдонуу үчүн» термини дары формасы белгилүү бир жерге колдонууга таандык болгон колдонуунун үч же андан ашык ыкмалары үчүн арналган учурларда пайдаланылат. Мисалы, эгерде сыйпама май мурун көңдөйүнө жана кулак үчүн колдонууга, ошондой эле бүйлөгө сыйпоо үчүн арналса, дары формасынын сунушталуучу аталышы «белгилүү бир жерге колдонуу үчүн сыйпама май»болуп саналат. Бул термин, эгерде дары препаратын медициналык колдонуу үчүн ветеринардык дары препаратын колдонуу боюнча нускамада айкындаштыруусу жок былжыр чел кабыктарга сыйпоону көрсөткөн учурларда пайдаланылат.
Белгилүү бир жерге колдонууга тиешелүү куюунун бир же эки жолунун учурларында дары формасынын аталышында куюунун бул жолдору көрсөтүлөт (мисалы, «ректалдык сыйпама май», «көз жана кулак гели»);
ооз көңдөйүнүн ооруларын дарылоодо белгилүү бир жерге колдонуу үчүн дары формасынын аталышында, эгерде дары формасы колдонуунун үч же андан ашык ыкмалары үчүн арналса (мисалы, периодонталдык, тишке сыйпоо, бүйлөгө сыйпоо, ооз көңдөйүнүн былжыр чел кабагына сыйпоо ж.б.) арналса, «стоматологиялык» (мисалы, «стоматологиялык гель») термини пайдаланылат. Дары формасынын аталышында колдонуунун бир же эки ыкмасынын учурларында колдонуунун ал жолдору көрсөтүлөт, мисалы, «тиш пастасы», «бүйлөгө сыйпоо үчүн жана периодонталдык сыйпама май»; 
«ийне сайып куюу үчүн»термини ийне сайып куюу үчүн арналган дары формалары үчүн жалпы болуп саналат. Бул термин, эгерде ийне сайып куюунун үч же андан ашык альтернативдүү жолдору болгон учурда пайдаланылат. Мисалы, эгерде эритме венага, артерияга, булчуңга жана тери астына куюу үчүн арналса, «ийне сайып куюу үчүн эритме» аталышы пайдаланылат. Ийне сайып куюунун бир же эки жолу болгон учурларда дары формасынын аталышында куюунун бул жолдору көрсөтүлөт, мисалы, «теринин астына куюу үчүн эритме», «венага жана булчуңга куюу үчүн эмульсия». Бир катар учурларда аралаш аталыштарды түзүү үчүн «тамырга куюу» термининин астында тамырларга куюунун бир нече бириктирилген жолдоруна (венага, артерияга, коронарга) жол берилет;
«инфузиялар үчүн» термини, эреже катары, инфузиялык тутумдардын жардамы менен айланып жаткан канга чоң көлөмдөрдө жайбаракат, көбүнчө тамызып куюу үчүн дары формалары үчүн пайдаланылат. Бул термин куюу жолун тактоосуз венага инфузия куюуну билдирет. Башка учурларда дары формасынын аталышына куюунун кошумча белгиси кошулат, (мисалы, «тери астынын инфузиялары үчүн эритме»). Куюунун бир эле жолу инфузиялык, ошондой эле ийне сайып куюу ыкмасы менен жүзөгө ашырылышы мүмкүн болгон учурларда «инфузиялар үчүн» термини пайдаланылбайт. Мисалы, эгерде эритме венага инфузиялык жана ийне сайып (сызылып, токтоп-токтоп ж.б.) куюу үчүн арналса, дары формасынын сунушталуучу аталышы «венага куюу үчүн эритме»болуп саналат;
ийне сайып куюучу жана инфузиялык дары формалары үчүн аралаш аталыш көрсөтүлгөн принциптерди эске алуу менен да калыптандырылат, мисалы:
эгерде эритме булчуңга ийне сайып жана венага инфузиялык куюлса, дары формасынын сунушталган аталышы «булчуңга куюу жана инфузиялар үчүн эритме» болуп саналат;
эгерде эритме ийне сайып булчуңга жана венага куюлса, дары формасынын сунушталган аталышы «булчуңга жана венага куюу үчүн эритме» болуп саналат;
эгерде эритме үч жана андан ашык жол менен ийне сайып куюлса (мисалы, булчуңга, венага, теринин астына жана териге сайып куюу) жана венага инфузиялык куюлса, дары формасынын сунушталуучу аталышы «ийне саюулар жана инфузиялар үчүн эритме» болуп саналат.
Дары формасынын таасир этүүчү заттарды модификацияланган бошонуусунун тиби дары формасынын аталышынын кошумча элементи болуп саналат.
Демейки бошонуусу бар дары формалары таасир этүүчү заттын атайын кошумча заттарды куюу жана (же) өзгөчө технологиялык өндүрүштү колдонуу жолу менен модификацияланбаган бошонуусу менен мүнөздөлөт. Демейки бошонуусу бар катуу дары формаларынын учурунда таасир этүүчү затты эритүүнүн түрү, негизинен, анын өз касиеттери менен шартталат. «Демейки бошонуу» термини дары формаларынын аталыштарында кошумча элемент катары пайдаланылбайт. Мисалы, демейки бошонуусу бар таблеткалар үчүн дары формасынын сунушталуучу аталышы «таблеткалар» болуп саналат.
Модификацияланган бошонуусу бар дары формалары таасир этүүчү заттын бошонуусунун ылдамдыгы, жана (же) убактысы, жана (же) орду менен мүнөздөлүп, алар демейки бошонуусу бар дары формаларынан ошол эле куюу жолу менен айырмаланат. Бошонуунун модификациясына атайын көмөкчү заттарды куюу, кабык менен каптоо жана (же) өзгөчө техникалык өндүрүштү колдонуу жолу менен жетишилет. Модификацияланган бошонуусу бар дары формалары өзүнө жайлатылган үзгүлтүксүз (пролонгацияланган) бошонуусу, мөөнөтү кийинкиге калтырылган бошонуусу (ичегиде эрүүчү дары формалары) жана пульсациялоочу (тынымдуу) бошонуусу бар дары формаларын камтыйт. «Модификациялык бошонуу» терминин «пролонгацияланган бошонуусу бар ичегиде эрүүчүлөр» термини колдонулбаган учурларда гана пайдаланылышы мүмкүн.  Мисалы:
эгерде капсулалар ашказан ширесинин таасирине туруктуулугу жана таасир этүүчү заттардын ичегиде бошонуусу менен мүнөздөлсө, дары формасынын сунушталган аталышы «ичегиде эрүүчү капсулалар» болуп саналат;
эгерде капсулалар алардын бир бөлүгү демейки, ал эми калгандары жайлаган бошонуу менен мүнөздөлсө, дары формасынын сунушталган аталышы «модификацияланган бошонуусу бар капсулалар» болуп саналат;
эгерде таблеткалар бир бөлүгү ашказанда, ал эми калгандары ичегиде бошонгон бир нече таасир этүүчү заттарды камтыса, дары формасынын сунушталган аталышы «модификацияланган бошонуусу бар таблеткалар» болуп саналат.
Дары препаратынын так дозаланышын жүзөгө ашырууга мүмкүнчүлүк берген дозалоочу түзүлүштөр менен жабдылган таңгактарда чыгарылган дары формалары (спрейлер, аэрозолдор, көбүктөр, ингаляциялык дары формалары) үчүн аталышына кошумча элементти – дозалоочу түзүлүштөрү жок чыгарылган окшош дары формаларынан айырмалоо үчүн дозалангандыктын белгисин киргизүү зарыл. Мындай дары формаларынын аталышына «дозаланган» аныктамасы кошулат, мисалы, «дозаланган назалдык спрей».
Бейтаптардын же жаныбарлардын курактык белгиси балдардын же жаш малдын колдонуусу үчүн гана арналган медициналык колдонуу үчүн дары препараттары жана ветеринардык дары препараттары үчүн дары формаларынын аталышына кошуп жазылат. Бул учурда медициналык колдонуу үчүн дары препараттарынын дары формасынын аталышына «балдар үчүн»аныктамасы кошулат, мисалы, «балдар үчүн сироп», «балдар үчүн эрип кетүүчү таблеткалар». 
Жаш жаныбарлар үчүн арналган ветеринардык дары препараттары үчүн ветеринардык дары-дармектердин дары формаларынын аталышына жаныбарлардын түрдүк таандыктыгы кошулат, мисалы, «мый-мыйлар үчүн сироп», «күчүктөр жана (же) мый-мыйлар үчүн эрий турган таблеткалар». Чоң адамдарга же чоң жаныбарларга колдонулуучу медициналык колдонуу үчүн дары препараттарында же ветеринардык дары препараттары үчүн дары формасынын аталышында «чоңдор үчүн» аныктамасы түрүндөгү курактык топтун белгиси көрсөтүлбөйт.
Эритмелер болгон дары үчүн дары формасынын аталышына эриткичтин табиятын мүнөздөөчү белги кошуп жазылышы мүмкүн. Эгерде суюк май эриткич болуп саналса, дары формасынын аталышына «суюк май» деген сөздөр кошуп жазылат, мисалы, «сырткы колдонуу үчүн суюк май эритмеси». Эгерде дары формасы 20% (об/об) жана андан ашык аралашмадагы эталонду камтыса, аталышына «спирттик» сөзү кошуп жазылат, мисалы, «ичүү үчүн спирттик тамчылар». Суу эриткичтери үчүн дары формасынын аталышында «суулук» кошумча белгиси көрсөтүлбөйт.
Дары формасынын аталышына даамды жана (же) жытты мүнөздөгөн кошумча белги да жазылышы мүмкүн. Бул белгини кошуп жазуу өндүрүүчү медициналык колдонуу үчүн дары препаратынын же ветеринардык дары препаратынын бир соода аталышы жана бир дары формасында, бирок ар түрдүү жыт чыгаруучулар жана (же) даамдык кошундуларды пайдалануу менен чыгарган учурларда зарыл болот. Мындай учурларда чыгарылып жаткан дары формаларын айырмалоо максатында дары формасынын аталышына тиешелүү аныктама кошуп жазылат, мисалы:
«лимон даамданган таблеткалар», «ананас даамданган таблеткалар», «тооктун этинин даамы менен», «лосось даамы менен драже»;
«эвкалиптин жыты бар назалдык спрей», «ментолдун жыты бар назалдык спрей»;
«алчанын даамы жана жыты бар сироп», «кара өрүктүн даамы жана жыты бар сироп» «тооктун этинин даамы жана жыты менен сироп», «лосось даамы жана жыты менен сироп».
Дары формасынын аталышына ушундай эле принцип боюнча дары препаратында канттын жоктугунун белгиси кошулуп жазылышы мүмкүн: өндүрүүчү дары препаратынын бир соода аталышы менен жана бир дары формасында курамында канттарды – сахарозаны жана декстрозаны (глюкозаны) пайдаланып, ошондой эле пайдаланбастан чыгарган учурларда канттарды камтыбаган дары формасынын аталышына «канты жок» сөз айкалышы кошуп жазылат. Мисалы, «кантсыз таблеткалар». Канттарды камтыган дары формалары үчүн кошумча тактоолор талап кылынбайт.
Дары формаларынын аталышында кошумча элементтер төмөнкү тартипте көрсөтүлөт: эриткичтин табиятынын белгиси, курактык топтун белгиси, даам-жыт кошундулары жана канттын жоктугу.
Медициналык колдонуу үчүн гомеопатиялык дары препараттары жана ветеринардык дары препараттары үчүн дары формасынын аталышына «гомеопатиялык» аныктамасы кошуп жазылат, мисалы, «соруп алуу үчүн гомеопатиялык гранулдар», «белгилүү бир жерге колдонуу үчүн гомеопатиялык сыйпама май», «ичүү үчүн гомеопатиялык суюк май».
Бир керектөө таңгагында бир нече өз алдынча медициналык колдонуу үчүн дары препараттары жана ветеринардык дары препараттары камтылган медициналык колдонуу үчүн дары препараттары жана ветеринардык дары препараттары үчүн аралаш аталыш «топтом» сөзүн пайдалануу менен түзүлөт, ал аталыштын башына жайгаштырылат. Мисалы, эгерде таңгакта ар кандай курамдагы көбүрмө таблеткалардын бир нече түрү камтылса, «көбүрмө таблеткалардын топтому» аралашма аталышы көрсөтүлөт.
Эгерде таңгакта бир нече ар кандай дары формалары камтылса, анда «топтом» сөзүн кошуу менен алардын ар биринин аталышы алфавиттик тартипте көрсөтүлөт. Мисалы, «ичегиде эрүүчү таблеткалардын жана пролонгацияланган бошонуусу бар таблеткалардын топтому», «ичегиде эрүүчү капсулалардын жана ичегиде эрүүчү таблеткалардын топтому».
Ушул Номенклатуранын I жана II бөлүмдөрү аяктаган болуп саналбайт. Касиеттерин кыйла так чагылдыруу максатында медициналык колдонуу үчүн препараттын же ветеринардык дары препаратынын дары формасынын аталышын түзүүдө дары формаларынын аталыштарын түзүү үчүн анда башынан эле жок ушул Номенклатуранын I жана II бөлүмдөрүндө аралаш пайдаланылган негизги жана кошумча элементтер аралаш пайдаланылышы мүмкүн. Мисалы, тиешелүү шаймандын жардамы менен ичегиге түздөн-түз куюу үчүн (интестиналдык куюу), куюу үчүн арналган эритме болгон препарат үчүн ушул Номенклатурада өзүнчө термин жок. Бирок башка аталыштарда негизги жана кошумча элементтер катары болгон «эритме» жана «интестиналдык» сөздөрүн аралаштырып дары формасынын аталышын – «интестиналдык эритмени» жазууга болот. Аталыштын негизги элементи болгондо кошумча элемент менен – ушул Номенклатуранын I жана II бөлүмдөрүндө жок куюу жолунун белгисин аралаштырып дары формасынын аталышын ошол эле принцип боюнча жазууга болот, мисалы, «ретробульбардык куюу үчүн эмульсия».
Өлчөнүп салынган дары чийки заттары же өлчөнүп салынган фармацевттик субстанциясы болгон жана ар кандай суу кошулуп алынуучулар үчүн арналган медициналык колдонуу үчүн дары препараттары жана ветеринардык дары препараттары үчүн дары формасынын аталышы жазылбайт.
Мындай дары формаларынын аталыштарын түзүүдө негизги элемент катары өндүрүүчү өсүмдүктүн чийки заттык бөлүгүнүн аталышы, ал эми кошумча элемент катары анын майдалангандыгынын белгиси жазылат, (мисалы, «бүтүн жалбырактар», «майдаланган гүлдөр», «чөптүн порошогу»).
Эгерде мындай медициналык колдонуу үчүн дары препараты жана ветеринардык дары препараты дары өсүмдүк чийки затынын бир нечесинин аралашмасы болсо, негизги элемент катары дары формасынын «жыйындысы» аталышы, ал эми кошумча катары анын майдалангандыгы да пайдаланылат, мисалы, «бүтүндөй жыйынды», «майдаланган жыйынды», «порошок жыйынды» ж.б.с.
Медициналык колдонуу үчүн дары препараттарынын жана ветеринардык дары-дармектердин жана комплекттөөчү каражаттардын биринчи таңгагынын түрлөрүн көрсөтүү үчүн стандарттык терминдерди же алардын аралашмасын тиркемеге ылайык тизмек боюнча пайдалануу керек.»;
25) аталган Номенклатуранын тиркемесинде:
аталышы төмөнкүдөй редакцияда баяндалсын:





Медициналык колдонуу үчүн дары препараттарынын жана ветеринардык дары-дармектердин жана комплекттөөчү каражаттардын биринчи таңгактарынын түрлөрүнүн

I бөлүмдүн аталышы төмөнкүдөй редакцияда баяндалсын:
«I. Медициналык колдонуу үчүн дары препараттарынын жана ветеринардык дары-дармектердин биринчи таңгагы»;
«Түшүндүрмөлөр» бөлүмү төмөнкүдөй редакцияда баяндалсын:
«II. Түшүндүрмөлөр
Ушул тизмекти колдонуунун максаттары үчүн төмөнкүлөрдү билдирген түшүнүктөр пайдаланылат:
«комплекттөөчү каражаттар» – медициналык колдонуу үчүн дары препаратынын жана ветеринардык дары препаратынын экинчи (керектөөчүлүк) таңгагына жайгаштырылган жана медициналык колдонуу үчүн дары препаратын жана ветеринардык дары препаратын туура дозалоо, куюу же колдонуу үчүн пайдаланылуучу буюм;
«Медициналык колдонуу үчүн дары препаратынын жана ветеринардык дары препаратынын биринчи таңгагы» – медициналык колдонуу үчүн дары препараты жана ветеринардык дары препараты менен түздөн-түз кездешкен таңгак.
Ушул тизмекте көрсөтүлгөн медициналык колдонуу үчүн дары препараттарын жана ветеринардык дары-дармектерди биринчи таңгактоонун түрлөрү үчүн бул таңгак өндүрүлгөн материал жана зарыл болгондо анын кошумча касиеттери (мисалы, күңүрт айнек флакондору, эки кат полимер пакеттери, аллюминий баллондору, тыгыздыгы төмөн полиэтилен флакондору ж.у.с) көрсөтүлөт.
Суюк жана жумшак дары формалары, ошондой эле парентералдык куюуда медициналык колдонуу үчүн дары препараттары жана ветеринардык дары препараттары үчүн каттоо досьесинин документтеринде таңгактардагы (сыйымдуулуктардагы) заттардын орун которуусунун эсебинен медициналык колдонуу үчүн дары препараттарынын жана ветеринардык 
дары-дармектердин сапатына полимердин түрүнүн таасиринин айынан полимердин түрүн (мисалы, полиэтилен, полипропилен, поливинилхлорид ж.у.с.) көрсөтүү зарыл. Ичүү, сырткы же белгилүү бир жерге колдонуу үчүн катуу дары формалары (мисалы, таблеткалар) үчүн материалдын жалпы мүнөздөмөсүн (мисалы, полимер банкалары) көрсөтүү жетиштүү. Түзсүз тунук айнектен даярдалган таңгактар (сыйымдуулуктар) үчүн айнектин түсүнүн мүнөздөмөсү келтирилбейт (мисалы, айнек флакондор).».

